41. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.434/498 της 26 Φεβρ./18 Μαρτ.  1976 (ΦΕΚ Β΄ 365) Περί επεκτάσεως της ασφαλίσεως του ΚΑΔΚΥ εις τους εν ενεργεία και συντάξει υπαλλήλους των Οργανισμών Τοπικής Αυτοδιοικήσεως Νομού Λασιθίου. Έχοντες υπ’ όψει: α)Τας διατάξεις του άρθρ. 1 παρ. 1 του Ν.Δ. 3893/1958 «περί διατάξεών τινων αφορωσών τον ΚΑΔΚΥ», (ΦΕΚ 193/58 τ. Α΄), ως και τας τοιαύτας του άρθρ. 11 του Ν.Δ. 175/73. β)Την σύμφωνον γνώμην του Διοικητικού Συμβουλίου του ΚΑΔΚΥ ληφθείσαν κατά την υπ’ αριθ. 1/22.1.76 συνεδρίασιν αυτού και υποβληθείσαν ημίν δια της υπ’ αριθ. 464/29.1.76 αναφοράς του ΚΑΔΚΥ, αποφασίζομεν: Επεκτείνομεν την ασφάλισιν του κλάδου κατά της ασθενείας των δημοτικών και Κοινοτικών Υπαλλήλων (ΚΑΔΚΥ) εις τον Νομόν Λασιθίου, ως κάτωθι: α)Εις το προσωπικόν των Δήμων και των Δημοτικών Ιδρυμάτων, το διεπόμενον υπό των διατάξεων του Κώδικος περί καταστάσεως των δημοτικών και κοινοτικών υπαλλήλων. β)Εις τους τακτικούς υπαλλήλους των Κοινοτήτων. γ)Εις τους συνταξιούχους των ανωτέρω υπό στοιχ. α΄ και β΄ Οργανισμών. δ)Εις τα μέλη των οικογενειών των υπό στοιχ. α΄γ΄ ησφαλισμένων. Σελ. 212,36(δ) Τεύχος 1118-Σελ. 20 